ניקי ריד

ניקול יוסטון "ניקי" ריד (באנגלית: Nicole Houston "Nikki" Reed; נולדה ב-17 במאי 1988) היא שחקנית קולנוע וטלוויזיה אמריקאית ממוצא יהודי. התפרסמה בזכות הסרט "שלוש עשרה" בו כיכבה ואף השתתפה בכתיבתו.

ביוגרפיה
ריד נולדה במערב לוס אנג'לס, קליפורניה, בתם של שריל יוסטון, קוסמטיקאית, וסת' ריד, מעצב הפקה. אביה הוא יהודי ואילו אימה מרקע נוצרי. יש לה אח גדול, ניית'ן אוגוסט ריד, ואח למחצה צעיר יותר, ג'ואי ריד. הוריה של ריד התגרשו כאשר הייתה בת שנתיים, והיא גדלה עם אמה. היא גדלה בבית ללא דת, אך היא מזדהה כיהודייה. היא גדלה סביב כמה מנהגים יהודיים, שכן אחיה אף חגג בר מצווה.

בשנת 2002, כאשר ריד הייתה בת 14, היא עזבה את בית אימה ועברה לגור בכוחות עצמה, בעיקר באזור לוס אנג'לס. לאחר השתתפותה בסרט "שלוש עשרה", ריד חזרה לבית הספר התיכון אלכסנדר המילטון בלוס אנג'לס, אך נשרה שוב לאחר שנה. היא אמרה ש"אמהות שהתגנבו לבית הספר כדי להתעמת ולהטריד אותה לגבי הסרט" היו הסיבה לעזיבתה. היא קיבלה תעודת בגרות באמצעות חינוך ביתי.

 קריירה 
פרסומה הראשון בא בסרט "שלוש עשרה", סרט אוטוביוגרפי-בחלקו. ריד והבמאית קתרין הארדוויק סיימו את כתיבת התסריט לסרט בתוך שישה ימים בלבד. הסרט שואב השראה מחוויות ההתבגרות האישית של ריד, ומתאר את סיפור התבגרותה של טרייסי (אוון רייצ'ל ווד) בת לאם גרושה (הולי האנטר), המתוארת כילדה תמימה ועדינה. כשטרייסי מתחילה ללמוד בתיכון היא מתחברת לאייבי זאמורה (בגילומה של ריד), וביחד עמה נחשפת לעולם של סקס סמים ואלכוהול ומצבה מתדרדר. הסרט זכה להצלחה גדולה בפסטיבל סאנדנס.

בשנת 2005 שיחקה לצד הית' לדג'ר בדרמה אודות תרבות הסקייטבורד "שליטי דוגטאון" בבימויה של קתרין הארדוויק.

בשנת 2006 היא שיחקה בעונתה הרביעית והאחרונה של סדרת הנעורים "The O.C." בתפקיד דמותה של סאדי קפמבל, ובנוסף בתפקיד ראשי בסרט "הפעם הראשונה של מיני".

בשנת 2007 שיחקה בתפקיד ראשי בסרט "אהבה מסוכנת".

בשנת 2008 גילמה את הערפדית רוזלי הייל בסרט הפנטזיה "דמדומים", המבוסס על הרומן הפופולרי של סטפני מאייר באותו שם.

בשנת 2011 הנחתה את תחרות מראה השנה של עלית שנערכת מדי שנה על ידי סוכנות הדוגמנות עלית.

 חיים אישיים 
במרץ 2011 החלה לצאת עם הזמר והמוזיקאי פול מקדונלד. הם עברו להתגורר יחד זמן קצר לאחר מכן. הם אישרו את אירוסיהם ביוני 2011, ונישאו ב-16 באוקטובר 2011, במאליבו, קליפורניה. במרץ 2014, ריד ומקדונלד הודיעו כי נפרדו לאחר שחיו בנפרד במשך ששת החודשים האחרונים. ריד הגישה בקשה לגירושין במאי 2014, והגירושין הסתיימו ב-2 בינואר 2015.

ריד החלה לצאת עם השחקן איאן סומרהולדר באמצע 2014. הם אישרו את אירוסיהם בפברואר 2015, ונישאו ב-26 באפריל 2015. ב-4 במאי 2017, הזוג הודיע באמצעות האינסטגרם כי ריד בהריון ראשון. ב-25 ביולי 2017 נולדה להם בת, בודי סוליי ריד סומרהולדר.

פילמוגרפיה
 קולנוע 
+שנהסרטתפקידהערות2003שלוש עשרהאיבי זאמורהגם תסריטאית
פרס אינדפנדנט ספיריט להופעת הפריצה הטובה ביותר (אנ') (2004)2005Man of Godזיין ברגשליטי דוגטאוןקטי אלבהאקדח אמריקאיטלי2006הפעם הראשונה של מינימיני דרוגס2007אהבה מסוכנתשיי בטנקור2008דמדומיםרוזלי היילFamiliar Strangersאליסון2009דמדומים 2: ירח חדשרוזלי היילLast Day of Summerסטפניגם מפיקה בפועל2010דמדומים 3: ליקוי חמהרוזלי היילChain Letterג'סי קמפבלPrivilegedלורין קרינגטון2011מילכוד 44קארהדמדומים 4: שחר מפציע - חלק 1רוזלי הייל2012דמדומים 4: שחר מפציע - חלק 22013אמפייר סטייטליזטמהלך גורלי אמנדהEnter the Dangerous Mindוונדי2014כדור חוץמרדית'In Your EyesדונהMurder of a Catגרטה2016About Scoutג'ורג'יJack Goes Homeקריסטלגם מפיקהA Sunday Horseדבי וולדן

 טלוויזיה 
+שנהסדרהתפקידהערות2006The O.C.סאדי קמפבל6 פרקיםמשפט וצדקמולי לארוסהפרק: "Addicts"2015–2016סליפי הולובטסי רוס18 פרקים2019Dollfaceברונוויןפרק: "Bridesmaid"מלחמות הערפדיםרייצ'ל תומפסון5 פרקים

קישורים חיצוניים



הערות שוליים

קטגוריה:שחקניות קולנוע וטלוויזיה אמריקאיות
קטגוריה:תסריטאיות קולנוע אמריקאיות
קטגוריה:אמריקאיות ממוצא יהודי
קטגוריה:אמריקאים ממוצא צ'ירוקי
קטגוריה:אמריקאיות שנולדו ב-1988
קטגוריה:אמריקאים שנולדו ב-1988